PRIOPĆENJE ZA MEDIJE

*Lošinj Hotels & Villas jedini iz Hrvatske u društvu najboljih europskih hotela*

*Boutique hotel Alhambra iz Malog Lošinja uvršten među deset najboljih hotela u Europi*

Mali Lošinj, 8 prosinca 2020. **-** [**Boutique hotel Alhambra**](https://www.losinj-hotels.com/hr/hoteli-i-vile/hotel-alhambra-and-vila-augusta/)**, jedinstven lošinjski hotel koji je svojom raskošnom atmosferom oduševio goste iz cijelog svijeta, čitatelji časopisa Luxury Lifestyle Magazine uvrstili su u deset najboljih hotela Europe. U sklopu prestižne nagrade Readers’ Travel Awards 2020, među najboljima u kategoriji Best hotel in Europe nalazi se i hotel** [**Bellevue 5\***](https://www.losinj-hotels.com/hr/hoteli-i-vile/hotel-bellevue/)**, još jedan nagrađeni predstavnik brenda Lošinj Hotels & Villas, hotelske grupacije koja je ujedno i jedini hrvatski predstavnik u društvu najboljih europskih hotela.**

**The Luxury Lifestyle Magazine** je stručna publikacija za otkrivanje novih luksuznih destinacija, gastronomskih užitaka, ekskluzivnih lokacija te najluksuznijih brendova koja putnicima iz cijeloga svijeta pruža nadahnuće za istraživanje odredišta i hotela koje nikada prije nisu posjetili**. Readers' Travel Awards** čitateljima daje priliku izdvojiti one turističke objekte koji su na njih ostavili najsnažniji dojam, s ciljem isticanja nenadmašnih dragulja turističke industrije i nagrađivanja izvrsnosti u brojnim kategorijama. Čitatelji su mogli glasovati za svoje favorite nakon što je nominacije pregledala stručna komisija, u skladu sa strogim kriterijima.

Okružen opojnim mirisom drevnih borova i elegantno ukrašavajući uvalu Čikat, jednu od najljepših u regiji, u austro-ugarskoj vili secesijskog stila izgrađenoj 1912. godine, smješten je luksuzni **Boutique Hotel Alhambra.** Član je grupacije **Small Luxury Hotels of the World**, jedan od svega dva hrvatska člana američke mreže vodećih turističkih subjekata **Virtuoso** te jedan od pet hrvatskih predstavnika **Traveller Made** zajednice. Boutique Hotel Alhambra nudi visok stupanj privatnosti za goste koji žele uživati u bijegu od svakodnevice, uz ponudu organiziranih transfera, najma luksuznih automobila i brodova do putovanja i doživljaja osmišljenih prema osobnim preferencijama gosta. Restoran svjetske klase **Alfred Keller** poznat je po autohtonim sezonskim namirnicama i delicijama, a jedinstvena **Cube Spa Alhambra** je vrhunska wellness oaza u kojoj se gosti mogu prepustiti nizu tretmana i rituala za tijelo, od kupki za čišćenje do detoksikacijskih pilinga i obloga, uživajući u blagodatima prirodnih esencijalnih ulja.

“Iznimna nam je čast što su nas čitatelji LLM-a, od kojih smo mnoge imali zadovoljstvo i privilegiju ugostiti u našem hotelu, izabrali među 10 najboljih hotela u Europi. Naša svakodnevna misija je u službi ispunjenja najzahtjevnijih želja naših gostiju s predanošću da dosljednim stvaranjem i pružanjem nezaboravnog iskustva u svim aspektima, nadmašimo njihova očekivanja. Sve pohvale idu našem predanom timu koji je uvijek išao iznad svih granica kako bi ispunio obećanja dana gostima. Zahvaljujemo i našim gostima i čitateljima što su glasovali za nas te se radujemo njihovom povratku u Alhambru i na naš predivni otok."- izjavila je **Andrea Glavan, direktorica Boutique hotela Alhambra.**

Besprijekorno dizajniran hotel [**Bellevue 5\***](https://www.losinj-hotels.com/hr/hoteli-i-vile/hotel-bellevue/), koji je nedavno ponio prestižnu titulu najboljeg Spa hotela u Hrvatskoj prema izboru **World Spa Awards**, u **Spa Clinic** koja se proteže na 2500 m2 i najveća je u regiji, pruža izvanredno wellness utočište u kojem gosti mogu uživati u integriranim programima fitnessa, wellnessa i ljepote, nadopunjenima i tretmanima svjetskih renomiranih brendova poput **Bastiena Gonzaleza, 45 Degrees, Forlle'd Japan, Pharmos Natur** i **Valmont.**

**Luksuznu kolekciju hotela Lošinj Hotels & Villas** čine **Boutique hotel Alhambra, Hotel Bellevue** i tri ultra luksuzne vile - **Villa Augusta, Villa Mirasol i Villa Hortensia**, smještene uz samu obalu. Prisustvo vlastitog osoblja, koje uključuje osobnog batlera i privatnog kuhara, pruža personalizirano iskustvo koje nadilazi želje gostiju.

**Klasična kolekcija 4\*, hotel Aurora i obiteljski hotel Vespera**, smješteni su iznad plaže **Veli Žal** u malološinjskoj Sunčanoj uvali. Očaravajuća lokacija, udobnost i čitav niz hotelskih sadržaja, rekreacije i aktivnosti na otvorenom u sigurnom, prirodnom okruženju, idealni su za “intimni” bijeg, aktivni ili obiteljski odmor. Smješten uz grad Veli Lošinj, **Vitality Hotel Punta** jedan je od prvih gluten-free certificiranih hotela u Hrvatskoj, pogodan za one koji pate od astme i alergija te nudi jedinstveni program plućne rehabilitacije, sveobuhvatni wellness sadržaj i novi fitness centar s vrhunskom opremom i pogledom na more koji oduzima dah. **Otok Lošinj** odavno je prepoznat kao „ljekovito mjesto“ zbog svoje mediteranske mikroklime i jedinstvene mješavine prirodnih morskih aerosola, bogatog biljnog svijeta i esencijalnih ulja. U kombinaciji sa čistim otočnim zrakom i besprijekornim morem čine idealne uvjete za rehabilitaciju i zdravlje dišnog sustava još od 19. stoljeća.

Za više informacija, molimo kontaktirajte: Renata Potočnik, 091 604 0050, [renata.potocnik@mpr.hr](mailto:renata.potocnik@mpr.hr); Luka Klarić, 091 466 9658, [luka.klaric@mpr.hr](mailto:luka.klaric@mpr.hr); [publicrelations@losinj-hotels.com](mailto:publicrelations@losinj-hotels.com)